Title: ประกาศเทศบาลตำบลประโคนชัย เรื่อง การจัดระบบข้อมูลข่าวสารส่วนบุคคลของเทศบาลตำบลประโคนชัย

ประกาศเทศบาลตำบลประโคนชัย

ประกาศเทศบาลตำบลประโคนชัย
เรื่อง
การจัดระบบข้อมูลข่าวสารส่วนบุคคลของเทศบาลตำบลประโคนชัย[๑]

โดยที่พระราชบัญญัติข้อมูลข่าวสารของราชการ พ.ศ.
๒๕๔๐ กำหนดให้หน่วยงานของรัฐ ต้องจัดให้มีระบบข้อมูลข่าวสารส่วนบุคคลลงพิมพ์ในราชกิจจานุเบกษา
เพื่อให้ประชาชนได้มีโอกาสรับรู้เกี่ยวกับ
การจัดระบบข้อมูลข่าวสารส่วนบุคคลของหน่วยงานของรัฐ เทศบาลตำบลประโคนชัย จึงขอประกาศเกี่ยวกับการจัดระบบข้อมูลข่าวสารส่วนบุคคลของเทศบาลตำบลประโคนชัย
ดังนี้
๑. ประเภทของบุคคลที่มีการเก็บข้อมูลไว้
๑.๑ พนักงานเทศบาล สังกัดเทศบาลตำบลประโคนชัย
๑.๒ ลูกจ้างประจำ สังกัดเทศบาลตำบลประโคนชัย
๑.๓ พนักงานจ้างทั่วไปและพนักงานจ้างตามภารกิจ
สังกัดเทศบาลตำบลประโคนชัย
๒. ประเภทของระบบข้อมูลข่าวสารส่วนบุคคล
๒.๑ แฟ้มประวัติ/บัตรประวัติ
๓. ลักษณะการใช้ข้อมูลตามปกติ
๓.๑
ใช้ในการบริหารงานบุคคลของเทศบาลตำบลประโคนชัย
๔. วิธีการตรวจดูข้อมูลข่าวสารของเจ้าของข้อมูล
๔.๑
ยื่นคำร้องขอตรวจสอบแฟ้มประวัติพนักงานเทศบาล/บัตรประวัติพนักงานเทศบาล/ลูกจ้างประจำ/พนักงานจ้างทั่วไป/พนักงานจ้างตามภารกิจ
๕. วิธีการขอให้แก้ไขเปลี่ยนแปลงข้อมูล
การแก้ไขเพิ่มเติม
รายการแฟ้มประวัติพนักงานเทศบาล/บัตรประวัติพนักงานเทศบาลและลูกจ้างประจำ
มีแนวทางปฏิบัติดังนี้
๕.๑ แจ้งการได้รับการแต่งตั้ง โอน ย้าย
การเลื่อนระดับ การเลื่อนขั้นเงินเดือนให้พนักงานประวัติ (ปลัดเทศบาล)
เพื่อบันทึกในแฟ้มประวัติ/ทะเบียนประวัติ
๕.๒ แจ้ง การผ่านการอบรม
ดูงานและการได้รับเครื่องราชอิสริยาภรณ์ โดยแนบสำเนาเอกสารหลักฐาน
รับรองสำเนาถูกต้อง ให้งานการเจ้าหน้าที่ สำนักปลัดเทศบาล
๕.๓ แจ้งการเพิ่มวุฒิการศึกษา
ใช้หลักฐานประกาศนียบัตร ปริญญาบัตรและสำเนาใบแสดงผลการศึกษา รับรองสำเนาถูกต้อง
ให้งานการเจ้าหน้าที่ สำนักปลัดเทศบาล
๕.๔ แจ้งการเปลี่ยนชื่อตัว - ชื่อสกุล
ให้แจ้งการเปลี่ยนแปลง โดยแนบเอกสารรับรองสำเนาถูกต้อง ให้งานการเจ้าหน้าที่
สำนักปลัดเทศบาล
๕.๕ แจ้งเพิ่มรายการอื่นๆ โดยสำเนาใบประกาศ
หรือหลักฐานต่างๆ รับรองสำเนาถูกต้องให้งานการเจ้าหน้าที่ สำนักปลัดเทศบาล
๖. แหล่งที่มาของข้อมูล
๑. เจ้าของประวัติ
๒. คำสั่งแต่งตั้ง โอน ย้าย การเลื่อนระดับ
การเลื่อนขั้นเงินเดือน
๓. คำสั่งอื่นๆ เกี่ยวกับการบริหารงานบุคคล

จึงประกาศมาให้ทราบโดยทั่วกัน

ประกาศ
ณ วันที่ ๖ ธันวาคม พ.ศ. ๒๕๔๙
ธีระศักดิ์
หาญประโคน
นายกเทศมนตรีตำบลประโคนชัย

โสรศ/ผู้จัดทำ
๒๗
มีนาคม ๒๕๕๐

[๑] ราชกิจจานุเบกษา
เล่ม ๑๒๔/ตอนพิเศษ ๓๐ ง/หน้า ๒๔/๑๖ มีนาคม ๒๕๕๐